ai4bharat/Pralekha huggingface dataset:
রাষ্ট্রপতিরসচিবালয়
রাষ্ট্রপতি গান্ধী শান্তি পুরস্কার প্রদান করলেন
নয়াদিল্লি, ২৬ ফেব্রুয়ারি, ২০১৯
রাষ্ট্রপতি শ্রী রামনাথ কোবিন্দ আজ  প্রধানমন্ত্রী শ্রী নরেন্দ্র মোদীর উপস্থিতিতে রাষ্ট্রপতি ভবনে ২০১৫, ২০১৬, ২০১৭ এবং ২০১৮-র গান্ধী শান্তি পুরস্কার প্রদান করলেন।
২০১৫-র জন্য গান্ধী শান্তি পুরস্কার দেওয়া হল কন্যাকুমারীর বিবেকানন্দ কেন্দ্রকে। ২০১৬-র জন্য যৌথভাবে এই পুরস্কার দেওয়া হল অক্ষয় পাত্র ফাউন্ডেশন এবং সুলভ ইন্টারন্যাশনালকে। ২০১৭-র জন্য একাল অভিযান ট্রাস্টকে এবং ২০১৮-র জন্য শ্রী ইয়োহেই সাসাকাওয়াকে এই পুরস্কার দিলেন রাষ্ট্রপতি।
পুরস্কার প্রদান করে রাষ্ট্রপতি বলেন, গান্ধীজীর চিন্তাভাবনা বা মীমাংসার মাধ্যমে বন্ধন থেকে মানুষের মুক্তির ভাবাদর্শ বা দর্শন আমাদের যুগের বেশ কিছু মহান ব্যক্তিকে প্রভাবিত করেছে। গান্ধীজীর ভাবাদর্শ গ্রহণ করেছেন মার্কিন যুক্তরাষ্ট্রের মার্টিন লুথার কিং জুনিয়র, দক্ষিণ আফ্রিকার নেলসন ম্যান্ডেলা এবং পোল্যান্ডের লেখ ওয়ালেসা। গান্ধীজী এবং তাঁর ভাবধারা সমকালীন মানব ইতিহাসে এবং অত্যাচারিত ও নিপীড়িত মানুষের সমস্যা সমাধানের ক্ষেত্রে অত্যন্ত মূল্যবান বলে রাষ্ট্রপতি মন্তব্য করেন।
শ্রী কোবিন্দ এও বলেন, গান্ধীজীর ভাবাদর্শ একুশ শতকের চিন্তাভাবনাগুলির ক্ষেত্রেও সমান প্রাসঙ্গিক। রাষ্ট্রপতির বক্তব্য অনুযায়ী, প্রকৃতি ও উদ্ভিদের জগতের সঙ্গে সামঞ্জস্য রেখে বাঁচার যে দৃষ্টিভঙ্গি গান্ধীজীর ছিল তার উৎপত্তি সম্ভবত আমাদের সময়ের সমস্যাসমূহ। রাষ্ট্রসঙ্ঘ যে ধারাবাহিক উন্নয়নের লক্ষ্যমাত্রা গ্রহণ করেছে তা বস্তুত গান্ধীজীর দর্শনকেই সমর্থন করে বলে শ্রী কোবিন্দ মন্তব্য করেন। তিনি আরও বলেন, আধুনিক স্বাস্থ্যবিধির সর্বজনীনতার লক্ষ্যে স্বচ্ছ ভারত মিশনের উৎপত্তি বা আন্তর্জাতিক সৌর জোটে ভারতের গুরুত্বপূর্ণ ভূমিকাও গান্ধীজীর ভাবাদর্শের প্রতিফলন।
পুরস্কারপ্রাপকদের সম্পর্কে বক্তব্য রাখতে গিয়ে রাষ্ট্রপতি বলেন, সারা দেশে স্ব-সহায়তা, ধারাবাহিকতা এবং বিকাশ, বিশেষ করে, উপজাতি সম্প্রদায়ভুক্ত এলাকার বিকাশ ত্বরান্বিত করতে বিশেষ পদক্ষেপ করেছে বিবেকানন্দ কেন্দ্র। গ্রামীণ বিকাশ, প্রাকৃতিক সম্পদ ব্যবহার, শিক্ষা এবং স্বাস্থ্যক্ষেত্রে এই কেন্দ্র যোগ্যতা অর্জন করেছে। অক্ষয় পাত্র ফাউন্ডেশন সম্পর্কে বক্তব্য রাখতে গিয়ে শ্রী কোবিন্দ বলেন, ক্ষুধার হাহাকার সরিয়ে, পুষ্টি বৃদ্ধির প্রয়োজনে যথেষ্ট কাজ করে জ্ঞানার্জন করেছে অক্ষয় পাত্র ফাউন্ডেশন। বিদ্যালয়ের ছাত্রছাত্রীদের উৎকর্ষ মানের খাদ্য যোগান দিতে আধুনিক প্রযুক্তির সন্ধান দিয়েছে এই সংস্থা। রাষ্ট্রপতি বলেন, সুলভ ইন্টারন্যাশনাল এবং এই সংস্থার জনক বিন্দেশ্বর পাঠক স্বাস্থ্যবিধির প্রবর্তক। একাল অভিযান ট্রাস্ট সম্পর্কে বক্তব্য রাখতে গিয়ে শ্রী কোবিন্দ বলেন, দেশের ২২ লক্ষ শিশু, যাদের ৫২ শতাংশই কন্যা-শিশু, তাদের শিক্ষার সন্ধান দিয়েছে এই সংস্থা। দেশ থেকে কুষ্ঠ নির্মূল করতে আমাদের যথেষ্ট সাহায্য করেছেন শ্রী ইয়োহেই সাসাকাওয়া বলে পরিশেষে মন্তব্য করেন শ্রী কোবিন্দ।
SSS/DM
(Visitor Counter : 133
ক্ষুদ্র, অতিক্ষুদ্রওমাঝারিশিল্পমন্ত্রক
অতিক্ষুদ্র, ক্ষুদ্র ও মাঝারি শিল্পোদ্যোগকে সহযোগিতা
নতুন দিল্লি, ৭ই ফেব্রুয়ারী , ২০২২
সমাধান পোর্টালের থেকে প্রাপ্ত তথ্য অনুযায়ী অতিক্ষুদ্র ও ক্ষুদ্র শিল্পোদ্যোগ সংস্থাগুলির বিভিন্ন সরকারী মন্ত্রক ও দপ্তর থেকে ১১,৭৪১ কোটি ২১ লক্ষ টাকা বকেয়া রয়েছে।
২০০৬ সালের অতিক্ষুদ্র, ক্ষুদ্র ও মাঝারি শিল্পোদ্যোগ উন্নয়ন আইন অনুযায়ী মন্ত্রকের জারি করা বিজ্ঞপ্তিতে বলা হয়েছে, অতিক্ষুদ্র, ক্ষুদ্র শিল্পোদ্যোগ সহায়তা পরিষদ গড়ে তোলা হবে। রাজ্য ও কেন্দ্রশাসিত অঞ্চলগুলির সঙ্গে যৌথভাবে এই পরিষদ সংশ্লিষ্ট শিল্প প্রতিষ্ঠানগুলির বকেয়া অর্থ দ্রুত পাওয়ার বিষয়ে প্রয়োজনীয় সহায়তা করবে। মন্ত্রক, ২০১৭র ৩০শে অক্টোবর সমাধান ওয়েব পোর্টালের সূচনা করেছে। অতিক্ষুদ্র, ক্ষুদ্র শিল্পোদ্যোগী সংস্থাগুলির থেকে নানা পণ্য ও পরিষেবা গ্রহণ করে তার দাম দ্রুত মেটানোর জন্য সমাধান পোর্টাল তৈরি করা হয়েছে। ২০২০র ১৪ই জুন এই পোর্টালে একটি সাব পোর্টাল তৈরি করা হয়েছে। ঐ সাব পোর্টাল থেকে কেন্দ্রীয় সরকারের বিভিন্ন মন্ত্রক ও দপ্তর এবং কেন্দ্রীয় রাষ্ট্রায়ত্ত্ব সংস্থাগুলির কাছে অতিক্ষুদ্র ও ক্ষুদ্র শিল্পোদ্যোগ সংস্থাগুলির কোনো বকেয়া আছে কিনা, সেবিষয়ে নজরদারী চালানো হয়। এবিষয়ে বকেয়া অর্থ দ্রুত পরিশোধ করা জন্য মন্ত্রক প্রয়োজনীয় উদ্যোগ নেয়।
আত্মনির্ভর ভারত অভিযানের আওতায় কেন্দ্র অর্থনীতিকে বিশেষ করে অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলিকে সহায়তার জন্য একগুচ্ছ পদক্ষেপ গ্রহণ করেছে। এগুলি হল –
১) সঙ্কটে জর্জরিত অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির জন্য ঋণের ব্যবস্থা করতে ২০,০০০ কোটি টাকার বিশেষ তহবিলের সংস্থান করা।
২) অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির জন্য তহবিলের তহবিল গড়ে তুলতে ৫০,০০০ কোটি টাকা ইক্যুইটি থেকে জোগাড় করা।
৩) অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলি সহ বিভিন্ন বাণিজ্যিক সংস্থার জন্য ৩ লক্ষ কোটি টাকার আপৎকালীন মূলধন নিশ্চয়তা প্রকল্প ঘোষণা করা হয়েছে। পরবর্তীতে এই প্রকল্পে বরাদ্দকৃত অর্থ বৃদ্ধি করে ৫ লক্ষ কোটি টাকা করা হয়েছে।
৪) অতিক্ষুদ্র, ক্ষুদ্র ও মাঝারি শিল্পোদ্যোগ সংস্থার জন্য নতুন সংজ্ঞা নির্ধারিত হয়েছে।
৫) বিভিন্ন সরকারী সংস্থার জন্য ২০০ কোটি টাকার পণ্য সংগ্রহ করতে আন্তর্জাতিক টেন্ডার ডাকা হবে না।
অতিক্ষুদ্র ও ক্ষুদ্র শিল্পোদ্যোগ সংস্থাগুলির জন্য় মন্ত্রক মূলধন নিশ্চয়তা প্রকল্প কার্যকর করেছে। সংশ্লিষ্ট সংস্থাগুলি ২০ কোটি টাকা ব্যাঙ্ক ও বিভিন্ন ঋণদান প্রতিষ্ঠানের থেকে দেওয়া হবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রানে।
CG/CB/SFS
(Visitor Counter : 82
অর্থমন্ত্রক
এক কার্যকরি আইনি ব্যবস্থায় বিনিয়োগের প্রস্তাবনা অর্থনৈতিক সমীক্ষায়, বিভিন্ন আর্থ-সামাজিক ক্ষেত্রে এর সুফল পাওয়ার সম্ভাবনা
নয়াদিল্লি, ০৪ জুলাই, ২০১৯
অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০১৮-১৯ – এর অর্থনৈতিক সমীক্ষা পেশ করেছেন। সমীক্ষায় আর্থিক সুশাসন এবং আইনের শাসন শীর্ষক অধ্যায়ে সহজে ব্যবসা-বাণিজ্য করার সূচকে ক্রমোন্নতির ক্ষেত্রে ঠিকাদারি ব্যবস্থাকে বড় বাধা হিসাবে উল্লেখ করা হয়েছে। প্রসঙ্গত, আরও বলা হয়েছে যে, ভারতে সহজে ব্যবসা-বাণিজ্য করার ক্ষেত্রে অন্যতম বড় বাধা হ’ল ঠিকাদারি ব্যবস্থায় বিলম্ব এবং উপযুক্ত সমস্যা নিরসন ব্যবস্থা। দেশে বিচার-বিভাগীয় ব্যবস্থায় সাড়ে তিন কোটির মতো মামলা নিষ্পত্তির অপেক্ষায় রয়েছে। এর অধিকাংশই জেলা ও সাব-অর্ডিনেট আদালতগুলিতে বকেয়া রয়েছে, যা নিরসনের অপেক্ষায় থাকা মোট মামলার ৮৭.৫ শতাংশ।
সমীক্ষায় বলা হয়েছে যে, দেউলিয়া ও ঋণ পরিশোধে অক্ষমতা আইন চালু হওয়ার ফলে এবং পণ্য ও পরিষেবা কর কার্যকর করার দরুণ দেশে সহজে ব্যবসা-বাণিজ্য করার অনুকূল পরিবেশ গড়ে উঠছে। বিশ্ব ব্যাঙ্কের ২০১৯ – এর এক প্রতিবেদনে ভারতকে সবচেয়ে ভালো ‘উন্নয়নশীল’ দেশের তকমা দেওয়া হয়েছে। ক্রমতালিকায় ভারত বিগত চার বছরে ১৪২ থেকে ৭৭-এ উঠে এসেছে। সমীক্ষায় প্রকাশ নিম্ন আদালতগুলিতে বিচারপতির সংখ্যা ২৪.৫ শতাংশ, হাইকোর্টগুলিতে বিচারপতির সংখ্যা ৪.৩ শতাংশ এবং সুপ্রিম কোর্টে বিচারপতির সংখ্যা ১৮ শতাংশ পূর্ণ হলেই বকেয়া মামলা নিরসনে সমস্যার অনেকটা সুরাহা হবে। স্বাভাবিকভাবেই এর প্রভাব পড়ছে মামলা নিরসনের ক্ষেত্রে। সমীক্ষায় উত্তর প্রদেশ, বিহার, ওডিশা ও পশ্চিমবঙ্গে মামলা নিষ্পত্তির সংখ্যা তুলনামূলক কম হওয়ায় এ ব্যাপারে বিশেষ নজর দেওয়ার কথা বলা হয়েছে। এই রাজ্যগুলিতে অগ্রাধিকাররের ভিত্তিতে অতিরিক্ত বিচারপতি নিয়োগের ওপরও সমীক্ষায় জোর দেওয়া হয়েছে। বিচার-বিভাগীয় ব্যবস্থায় উৎপাদনশীলতা আরও বাড়াতে সমীক্ষায় কর্মদিবস বৃদ্ধি, প্রশাসনিক এবং আইনি ব্যবস্থার ওপর দৃষ্টি দিয়ে আদালত ও ট্রাইব্যুনাল সার্ভিস গড়ে তোলার প্রস্তাব দেওয়া হয়েছে। আদালতগুলিতে দক্ষতা ও কার্যকরিতা বাড়াতে ই-আদালত মিশন মোড প্রকল্পের মতো প্রযুক্তির ব্যবহার আরও বাড়ানোর কথা বলা হয়েছে। সমীক্ষায় জানানো হয়েছে যে, আইন ও ন্যায়-বিচার মন্ত্রক দেশে জাতীয় স্তরে জুডিশিয়াল বা বিচার-বিভাগীয় ডেটা গ্রীড পর্যায়ক্রমে চালু করতে চলেছে।
CG/BD/SB
(Visitor Counter : 113
স্বরাষ্ট্র মন্ত্রক
২৮শে ফেব্রুয়ারি ভুবনেশ্বরে পূর্বাঞ্চল পরিষদের ২৪তম বৈঠক
নয়াদিল্লী, ২৭ ফেব্রুয়ারি, ২০২০
ভুবনেশ্বরে ২৮শে ফেব্রুয়ারি পূর্বাঞ্চল পরিষদের ২৪তম বৈঠক অনুষ্ঠিত হতে চলেছে। এই পরিষদে আছে বিহার, ঝাড়খন্ড, ওডিশা এবং পশ্চিমবঙ্গ।
কেন্দ্রীয় স্বরাষ্ট্র মন্ত্রী শ্রী অমিত শাহ এই বৈঠকে পৌরোহিত্য করবেন। ওডিশার মুখ্যমন্ত্রী শ্রী নবীন পট্টনায়ক, উপাধ্যক্ষ এবং আয়োজক। বিহারের মুখ্যমন্ত্রী শ্রী নীতীশ কুমার, পশ্চিমবঙ্গের মুখ্যমন্ত্রী শ্রীমতী মমতা বন্দ্যোপাধ্যায় এবং ঝাড়খন্ডের মুখ্যমন্ত্রী শ্রী হেমন্ত সোরেন এতে অংশ নেবেন। মুখ্যমন্ত্রীদের পাশাপাশি প্রতিটি রাজ্যের দু’জন করে ক্যাবিনেট পর্যায়ের মন্ত্রী, পরিষদের সদস্য হিসেবে এবং রাজ্যগুলির মুখ্য সচিব ও বরিষ্ঠ আধিকারিকরা উপস্হিত থাকবেন। কেন্দ্রীয় সরকারের সচিব/অতিরিক্ত সচিব এবং অন্য বরিষ্ঠ আধিকারিকরাও বৈঠকে যোগ দেবেন। পূর্বাঞ্চলীয় পরিষদের শেষ বৈঠকটি হয়েছিল ২০১৮র পয়লা অক্টোবর কলকাতায়।
পূর্বাঞ্চলীয় পরিষদের আসন্ন বৈঠকে প্রায় চার ডজন বিষয় যেমন- আন্তঃরাজ্য, জল, বিদ্যুৎ পরিবহন, কয়লা খনি, জমি এবং অরণ্যের জন্য রয়্যালটি, রেল প্রকল্পগুলির ছাড়পত্র, নৃশংস অপরাধের তদন্ত, দেশের সীমান্ত দিয়ে গরু পাচার, দুর্গমস্হলে টেলিকম এবং ব্যাঙ্ক পরিকাঠামোর অভাব, পেট্রো প্রকল্প, কেন্দ্রের সংগৃহীত রাজস্ব বন্টন ইত্যাদি নিয়ে আলোচনা হবে। উচ্চপর্যায়ের রাজনৈতিক নেতৃত্ব এবং আধিকারিকদের অংশগ্রহণে এই বৈঠকে সর্বসম্মতভাবে অনেকগুলি বিষয়েরই সমাধান হবে বলে আশা করা যায়।
রাজ্য পুনর্গঠন আইন ১৯৫৬র ১৫-২২ ধারা অনুযায়ী ১৯৫৭য় ৫টি আঞ্চলিক পরিষদ গঠন করা হয়েছিল। কেন্দ্রীয় স্বরাষ্ট্রমন্ত্রী প্রতিটি পরিষদেরই অধ্যক্ষ এবং আয়োজক রাজ্যের মুখ্যমন্ত্রীরা পালাক্রমে উপাধ্যক্ষ হন। প্রতিটি রাজ্যের দুজন মন্ত্রীকে সদস্য হিসেবে মনোনীত করেন রাজ্যপাল। পরিষদে কেন্দ্র এবং রাজ্য সম্পর্কিত বিষয়গুলি উত্থাপনের পাশাপাশি একটি অঞ্চলের সদস্য রাজ্যগুলির নিজস্ব বিষয়ে আলোচনা হয়। ফলে তাদের মধ্যে কোনো বিতর্কিত বা অস্বস্তিকর বিষয় থাকলে তা মেটানোর এটি একটি মঞ্চ।
আঞ্চলিক পরিষদগুলি নানা বিষয়ে আলোচনা করে থাকে, যার মধ্যে আছে সীমান্ত সম্পর্কিত বিতর্ক, নিরাপত্তা, সড়ক, পরিবহন, শিল্প, জল এবং বিদ্যুৎ, পরিকাঠামো সংক্রান্ত বিষয় ইত্যাদি। অরণ্য এবং পরিবেশ, আবাসন, শিক্ষা, খাদ্য নিরাপত্তা, পর্যটন ইত্যাদি বিষয়েও আলোচনা হয়ে থাকে।
CG/AP/NS
(Visitor Counter : 86
প্রধানমন্ত্রীরদপ্তর
আফগানিস্তানে লালন্দার  বাঁধ নির্মাণের জন্য সমঝোতাপত্র স্বাক্ষর অনুষ্ঠান
নয়াদিল্লী, ৯ ফেব্রুয়ারি, ২০২১
আফগানিস্তানে লালন্দার  বাঁধ নির্মাণের জন্য আজ ভিডিও কনফারেন্সের মাধ্যমে একটি সমঝোতাপত্র স্বাক্ষর অনুষ্ঠানের আয়োজন করা হয়। এই অনুষ্ঠানে প্রধানমন্ত্রী শ্রী নরেন্দ্র মোদী এবং আফগানিস্তানের রাষ্ট্রপতি ডঃ মহম্মদ আসরফ ঘানি-র উপস্থিতিতে এই সমঝোতাপত্রে স্বাক্ষর করেন দুই দেশের বিদেশমন্ত্রী ডঃ জয়শঙ্কর ও মিঃ হানিফ আতমার।
২) ভারত ও আফগানিস্তানের মধ্যে নতুন উন্নয়ন অংশীদারিত্বের অঙ্গই হল এই প্রকল্প। লালন্দার  বাঁধটি কাবুল শহরের নিরাপদ পানীয় জলের চাহিদা পূরণ করবে, পার্শ্ববর্তী অঞ্চলে সেচের জল সরবরাহ করবে, বর্তমান সেচ ও নিকাশী ব্যবস্থাপনায় সংস্কার সাধন সম্ভবপর করে তুলবে, ওই অঞ্চলে বন্যা প্রতিরোধ ও পরিচালনা এবং বিদ্যুৎ সরবরাহ ক্ষেত্রে সহায়ক হবে।
৩) ২০১৬ সালের জুন মাসে ভারত-আফগানিস্তান বন্ধুত্বপূর্ণ বাঁধের উদ্বোধন করেছিলেন প্রধানমন্ত্রী এবং সেদেশের রাষ্ট্রপতি, তারপরে এটি আফগানিস্তানে ভারতের নির্মিত দ্বিতীয় বৃহত্তম বাঁধ। আফগানিস্তানের আর্থ-সামাজিক উন্নয়ন ক্ষেত্রে ভারতের দৃঢ় ও দীর্ঘমেয়াদী প্রতিশ্রুতি এবং দুই দেশের মধ্যে স্থায়ি অংশীদারিত্বের প্রতিচ্ছবি উঠে এসেছে এই লালন্দার  বাঁধ নির্মাণের জন্য সমঝোতাপত্র স্বাক্ষরের মধ্যে দিয়ে। আফগানিস্তানের সঙ্গে উন্নয়ন সহযোগিতার অঙ্গ হিসেবে, আফগানিস্তানের ৩৪টি প্রদেশে ৪০০রও বেশি প্রকল্পের কাজ সম্পন্ন করেছে ভারত।
৪) প্রধানমন্ত্রী তাঁর বক্তব্যে ভারত ও আফগানিস্তানের মধ্যে দীর্ঘদিনের সম্পর্কের কথা তুলে ধরেন এবং শান্তিপূর্ণ, ঐক্যবদ্ধ, স্থিতিশীল, সমৃদ্ধশালী আফগানিস্তানের জন্য ভারত সর্বদা সহায়তা প্রদান করবে বলেও আশ্বাস দেন।
প্রধানমন্ত্রীরদপ্তর
নাগাল্যান্ডের প্রতিষ্ঠা দিবসে প্রধানমন্ত্রীর শুভেচ্ছা
নয়াদিল্লি, ০১ ডিসেম্বর, ২০১৮
নাগাল্যান্ডের প্রতিষ্ঠা দিবসে প্রধানমন্ত্রী শ্রী নরেন্দ্র মোদী নাগাল্যান্ডের জনগণকে শুভেচ্ছা জানিয়েছেন।
প্রধানমন্ত্রী বলেন, “নাগাল্যান্ডের জনগণকে প্রতিষ্ঠা দিবসের শুভেচ্ছা। আমি প্রার্থনা করি, নাগাল্যান্ড উন্নয়নের নতুন উচ্চতায় পৌঁছোক এবং রাজ্যবাসীর সব আশা-আকাঙ্খা পূরণ হোক”।
SSS/PM/SB
(Visitor Counter : 55
প্রধানমন্ত্রীরদপ্তর
লোকমান্য তিলকের প্রয়াণ বার্ষিকীতে প্রধানমন্ত্রীর শ্রদ্ধা জ্ঞাপন
লোকমান্য তিলক জাতীয় পুরস্কার গ্রহন করবেন প্রধানমন্ত্রী
নয়াদিল্লি, ১ আগস্ট, ২০২৩
প্রধানমন্ত্রী শ্রী নরেন্দ্র মোদী লোকমান্য তিলকের প্রয়াণ বার্ষিকীতে তাঁর স্মৃতিতে শ্রদ্ধা জ্ঞাপন করেছেন।
শ্রী মোদী পুণেতে আজ লোকমান্য তিলক জাতীয় পুরস্কার গ্রহন করবেন। প্রধানমন্ত্রী পুণেতে বিভিন্ন উন্নয়নমূলক প্রকল্পের উদ্বোধন ও শিলান্যাস করবেন।
প্রধানমন্ত্রী তাঁর ট্যুইট বার্তায় বলেন ;
“লোকমান্য তিলকের প্রয়াণ বার্ষিকীতে আমি তাঁর স্মৃতিতে শ্রদ্ধা জানাই। আজ আমি পুণেতে যাব। সেখানে আমি আজ লোকমান্য তিলক জাতীয় পুরস্কার গ্রহন করবো। আমাদের ইতিহাসে এমন মহান ব্যক্তিত্বের কাজের সঙ্গে যুক্ত এই পুরস্কারে সম্মানিত হয়ে আমি কৃতজ্ঞ।”
“আমি পুণেতে বিভিন্ন উন্নয়নমূলক প্রকল্পের উদ্বোধন ও শিলান্যাসও করবো।”
(CG/PM/NS …1.08.23 ….140
স্বরাষ্ট্র মন্ত্রক
হায়দরাবাদের সর্দার বল্লভভাই প্যাটেল ন্যাশনাল পুলিশ অ্যাকাডেমিতে ইন্ডিয়ান পুলিশ সার্ভিস -এর ৭২তম ব্যাচের প্রবেশনারদের পাশিং আউট প্যারেড
নয়াদিল্লি, ৬ আগস্ট, ২০২১
হায়দরাবাদের সর্দার বল্লভভাই প্যাটেল ন্যাশনাল পুলিশ অ্যাকাডেমিতে আজ ইন্ডিয়ান পুলিশ সার্ভিস -এর ৭২তম ব্যাচের প্রবেশনারদের পাশিং আউট প্যারেড অনুষ্ঠিত হয়েছে। কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই অনুষ্ঠানে প্রধান অতিথি হিসেবে উপস্থিত ছিলেন। ন্যাশনাল পুলিশ অ্যাকাডেমির নির্দেশক শ্রী অতুল কারোয়াল সহ পদস্থ আধিকারিকরা অনুষ্ঠানে যোগ দেন।
তাঁর ভাষণে শ্রী রাই বলেন, লৌহমানব সর্দার প্যাটেল বলেছিলেন, “যদি না আপনাদের কাছে একটি ভালো সর্বভারতীয় সার্ভিস না থাকে, যেখানে মন খুলে কথা বলার স্বাধীনতা আছে, তাহলে সঙ্ঘ চলে যাবে, আপনাদের কাছে ঐক্যবদ্ধ ভারত আর থাকবে না” মন্ত্রী, ইন্ডিয়ান পুলিশ সার্ভিসের আধিকারিকদের অধ্যাবসায়, আত্মোৎসর্গ মনোভাব, সততা এবং বিভিন্ন কাজে গঠনমূলক ভূমিকা রাখার প্রশংসা করেন। এর মধ্য দিয়ে দেশের একতা সুনিশ্চিত হয়। শ্রী রাই বলেন, সর্বোপরি আধিকারিকদের সেই দৃঢ়সাহস থাকতে হবে যেখানে বিভিন্ন জায়গায় খালি নেতৃত্ব দেওয়াই নয়, যে কোনও পরিস্থিতিতে সত্যের পথ অবলম্বন করতে হবে ।
মন্ত্রী আরও বলেন, প্রধানমন্ত্রী ‘দেশ প্রথম, সর্বদা প্রথম’ নীতি সকলকে অনুসরণ করতে হবে এবং কেন্দ্রীয় স্বরাষ্ট্র মন্ত্রীর ন্যায়ের পথ চলা ও সংবেদনশীল পুলিশের ভূমিকা পালনের পরামর্শ সকলকে মনে রাখতে হবে। শ্রী রাই আশা করেন, নতুন আধিকারিকরা সকলের আশা-আকাঙ্ক্ষা পূরণ করতে পারবেন।
অনুষ্ঠানে ৩৩ জন মহিলা আধিকারিক সহ ১৪৪ জন আইপিএস প্রবেশনার উপস্থিত ছিলেন। এ বছর মহিলা আধিকারিকরা শীর্ষ স্থান অধিকার করেছেন। শ্রেষ্ঠ আইপিএস প্রবেশনার হিসেবে সম্মানিত হয়েছেন রাজস্থান ক্যাডারের শ্রীমতী রঞ্জিতা শর্মা। শ্রী রাই অনুষ্ঠানে তাঁর হাতে প্রধানমন্ত্রীর ব্যাটন এবং স্বরাষ্ট্র মন্ত্রীর রিভলবার তুলে দিয়েছেন। ভুবনানন্দ মিশ্র মেমোরিয়াল ট্রফি পেয়েছেন তামিলনাড়ু ক্যাডারের শ্রীমতী শ্রেয়া গুপ্তা। দ্বিতীয় স্থানাধিকারী হিসেবে তিনি এই ট্রফি পেলেন। অনুষ্ঠানে নেপাল পুলিশের ১০ জন, রয়্যাল ভুটান পুলিশের ১২ জন, মালদ্বীপ পুলিশ সার্ভিসের সাতজন এবং মরিশাস পুলিশ সার্ভিসের পাঁচজন অংশ নেন। এই ৩৪ জন বিদেশি প্রবেশনার অ্যাকাডেমিতে সফলভাবে তাঁদের প্রশিক্ষণ শেষ করেছেন।
CG/CB/DM
(Visitor Counter : 146
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৯ জানুয়ারি, ২০২২
দেশ ব্যাপী জাতীয় টিকাকরণ অভিযানের আওতায় এখনও পর্যন্ত ১৬৫ কোটি ৪ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২০ লক্ষ ৪ হাজার ৩৩৩
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ৪.৯১ শতাংশ
জাতীয় স্তরে বর্তমানে সুস্থতার হার ৯৩.৮৯ শতাংশ
দেশে গত ২৪ ঘন্টায় সুস্থতার সংখ্যা ৩ লক্ষ ৩৫ হাজার ৯৩৯, এর ফলে মোট সুস্থতার সংখ্যা বেড়ে ৩ কোটি ৮৩ লক্ষ ৬০ হাজার ৭১০
দেশে গত ২৪ ঘন্টায় নতুন করে আক্রান্তের সংখ্যা ২ লক্ষ ৩৫ হাজার ৫৩২
দৈনিক ভিত্তিতে আক্রান্তের হার ১৩.৩৯ শতাংশ
সাপ্তাহিক ভিত্তিতে আক্রান্তের হার ১৬.৮৯ শতাংশ
এখনও পর্যন্ত মোট নমুনা পরীক্ষার সংখ্যা ৭২ কোটি ৫৭ লক্ষ, গত ২৪ ঘন্টায় নমুনা পরীক্ষা হয়েছে ১৭ লক্ষ ৫৯ হাজার ৪৩৪টি
CG/BD/AS/
(Visitor Counter : 95
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৪ কোটি ৭৯ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ৯২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০১ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬৪ কোটি ৭৯ লক্ষ ৪২ হাজার ৬৯৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ৯২ লক্ষ ৭৮ হাজার ৫৯১টি টিকার ডোজ হাতে রয়েছে।
CG/BD/SB
(Visitor Counter : 88
প্রধানমন্ত্রীরদপ্তর
সর্দার প্যাটেল’কে তাঁর জন্মজয়ন্তীতে শ্রদ্ধা জানালেন প্রধানমন্ত্রী
নয়াদিল্লি, ৩১ অক্টোবর, ২০১৯
প্রধানমন্ত্রী শ্রী নরেন্দ্র মোদী ভারতের লৌহমানব সর্দার প্যাটেল’কে তাঁর জন্মজয়ন্তীতে শ্রদ্ধা জানিয়ে বলেছেন, “দেশের একতার সূত্রধার লৌহমানব সর্দার বল্লভভাই প্যাটেল’কে তাঁর জন্মজয়ন্তীতে শত শত প্রণাম। মহান সর্দার প্যাটেল’কে তাঁর জন্মজয়ন্তীতে বিনম্র শ্রদ্ধা। দেশের সেবায় তাঁর অবদান অবিস্মরণীয়”।
CG/BD/SB
(Visitor Counter : 45
প্রতিরক্ষামন্ত্রক
আটলান্টিক মহাসাগরে ভারত ও ফরাসী নৌ-বাহিনীর মহড়া
নয়াদিল্লি, ০১ অগাস্ট, ২০২২
ভারতীয় নৌ-বাহিনীর যুদ্ধ জাহাজ আইএনএন তরকশ উত্তর আটলান্টিক মহাসাগরে ২৯ ও ৩০ জুলাই ফরাসী নৌ-বাহিনীর যুদ্ধ জাহাজের সঙ্গে যৌথ মহড়ায় অংশ নেয়। ফরাসী নৌ-বাহিনীর যুদ্ধ জাহাজ এফএনএস সোমমে’র সঙ্গে যৌথ মহড়ায় অংশ নেওয়া ছাড়াও ফ্যালকন-৫০ যুদ্ধ বিমান মহড়ায় অংশ নেয়। সমুদ্রপথে নজরদারি সংক্রান্ত মহড়ার পাশাপাশি, ভূমি ও আকাশপথে মহড়ার মাধ্যমে দুই নৌ-বাহিনীর উৎকর্ষ প্রতিফলিত হয়েছে।
PG/CB/SB
(Visitor Counter : 95
স্বরাষ্ট্র মন্ত্রক
ভারত-বাংলাদেশ সীমান্তে অনুপ্রবেশ রোধ ও কম করতে সরকার বহুমুখী পরিকল্পনা নিয়েছে
নয়াদিল্লি, ১১ ফেব্রুয়ারি, ২০২০
ভারত-বাংলাদেশ সীমান্তে বেআইনি অনুপ্রবেশকারী নির্ণয়, গ্রেপ্তার এবং ফেরত পাঠানোর বিষয়ে সরকার বহুমুখী পরিকল্পনা নিয়েছে যার মধ্যে আছে দিনভর নজরদারি, সীমান্ত বরাবর টহলদারি এবং পর্যবেক্ষণ ফাঁড়ি স্থাপন। এছাড়াও, ফ্লাড লাইট ও সীমান্তে কাঁটাতারের বেড়া দেওয়ার পাশাপাশি, আধুনিক ও উচ্চ প্রযুক্তির নজরদারি যন্ত্রপাতির ব্যবহার, গোয়েন্দা ব্যবস্থার উন্নতিকরণ এবং রাজ্য সরকার এবং সংশ্লিষ্ট গোয়েন্দা সংস্থাগুলির মধ্যে সমন্বয় বৃদ্ধি।
ভারত-পাকিস্তান ও ভারত-বাংলাদেশ সীমান্তে যেখানে কাঁটাতারের বেড়া দেওয়া সম্ভব নয়, সেই সমস্ত স্থানে প্রযুক্তিগত সমাধানের চেষ্টা চলছে। এই প্রযুক্তিগত সমাধানের জন্য প্রয়োজন সেন্সর, নজরদারি উপকরণ যেমন রেডার, ডে অ্যান্ড নাইট ভিশন ক্যামেরা ইত্যাদি যেগুলি নিয়ে একটি নেটওয়ার্ক তৈরি করা হবে।
ভারত-বাংলাদেশ সীমান্তে গত পাঁচ বছরে বেআইনি অনুপ্রবেশের কারণে গ্রেপ্তারের সংখ্যা কমেছে। ফলে, কমেছে ফেরত পাঠানোর সংখ্যাও। ২০১৯-এ সীমান্ত রক্ষী বাহিনীর হাতে ধরা পড়েছে ১,৩৫১ জন এবং সীমান্ত ফেরত পাঠানো হয়েছে ২,১৭৫ জনকে যেখানে ২০১৫-য় এই গ্রেপ্তারের সংখ্যা ৩,৪২৬ এবং ফেরত পাঠানোর সংখ্যা ছিল ৫,৯৩০।
লোকসভায় এক প্রশ্নের লিখিত জবাবে একথা জানিয়েছেন স্বরাষ্ট্র প্রতিমন্ত্রী শ্রী নিত্যানন্দ রাই।
CG/AP/DM
(Visitor Counter : 99
স্বাস্থ্যওপরিবারকল্যাণমন্ত্রক
নমুনা পরীক্ষায় ভারত একটি নতুন মাইলফলক অতিক্রম করেছে
মোট নমুনা পরীক্ষার রেকর্ড ৯ কোটি ছাড়িয়েছে
২০টি রাজ্য / কেন্দ্রশাসিত অঞ্চলে আক্রান্তের হার জাতীয় গড়ের তুলনায় কম
নয়াদিল্লি, ১৪ অক্টোবর, ২০২০
ভারতে জানুয়ারি মাস থেকে কোভিড-১৯ নমুনা পরীক্ষার সংখ্যায় অভাবনীয় অগ্রগতি হয়েছে। আজ পর্যন্ত নমুনা পরীক্ষার সংখ্যা ৯ কোটির মাইলফলক অতিক্রম করেছে। দেশে গত ২৪ ঘন্টায় ১১ লক্ষ ৪৫ হাজার ১৫টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা বেড়ে ৯ কোটি ৯০ লক্ষ ১২২-এ দাঁড়িয়েছে।
ভারতের নমুনা পরীক্ষার ক্ষেত্রে সক্ষমতায় কয়েকগুণ বৃদ্ধি হয়েছে। সরকারি ও বেসরকারি মিলিয়ে দেশে নমুনা পরীক্ষাগারের সংখ্যা ১,৯০০-র বেশি। এই বিপুল সংখ্যক নমুনা পরীক্ষাগারের দরুণ দৈনিক ভিত্তিতে ১৫ লক্ষের বেশি নমুনা পরীক্ষা সম্ভব।
দেশ জুড়ে অধিক সংখ্যায় ধারাবাহিকভাবে নমুনা পরীক্ষায় উচ্চহার অব্যাহত থাকার দরুণ, জাতীয় স্তরে আক্রান্তের হার ক্রমশ কমছে। এ থেকেই সংক্রমণ হার কার্যকরভাবে সীমাবদ্ধ রাখা সম্ভব হচ্ছে বলে ইঙ্গিত পাওয়া যাচ্ছে।
২০টি রাজ্য / কেন্দ্রশাসিত অঞ্চলে আক্রান্তের হার জাতীয় গড়ের তুলনায় কম। এদিকে আক্রান্তের হার ৮.০৪ শতাংশ, যা ধারাবাহিকভাবে কমছে। অধিক সংখ্যায় নমুনা পরীক্ষার ফলে আক্রান্তদের চিহ্নিতকরণ, তাঁদের দ্রুত চিকিৎসা পরিষেবা প্রদান এবং আইসোলেশন ব্যবস্থার আওতায় রাখার ফলে মৃত্যু হার নিরন্তর কমছে। ভারতে সাম্প্রতিক দিনগুলিতে নতুন করে আক্রান্তদের তুলনায় আরোগ্য লাভের হার বেড়েছে। এর ফলে, সুস্পষ্টভাবে করোনায় আক্রান্তের সংখ্যা দাঁড়িয়েছে ৮ লক্ষ ২৬ হাজার ৮৭৬, যা দেশে মোট আক্রান্তের কেবল ১১.৪২ শতাংশ।
দেশে গত ২৪ ঘন্টায় ৭৪,৬৩২ জন কোভিড আক্রান্ত রোগী সুস্থ হয়েছেন এবং হাসপাতাল থেকে ছাড়া পেয়েছেন। অন্যদিকে, নতুন আক্রান্তের ঘটনা ঘটেছে ৬৩,৫০৯টি। অধিক সংখ্যায় সুস্থতার ফলে জাতীয় স্তরে আরোগ্য লাভের হার বেড়ে হয়েছে ৮৭.০৫ শতাংশ।
দেশে আজ পর্যন্ত সুস্থ হয়েছেন ৬৩ লক্ষ ১ হাজার ৯২৭। একইভাবে, সুস্থতার সংখ্যা ও আক্রান্তের সংখ্যার মধ্যে ফারাক বেড়ে হয়েছে ৫৪ লক্ষ ৭৫ হাজার ৫১। সুস্থতার সংখ্যা লাগাতার বৃদ্ধি পাওয়ায় আক্রান্তের সংখ্যার তুলনায় ফারাক ক্রমশ বাড়ছে।
সদ্য সুস্থ হয়ে ওঠা ব্যক্তিদের ৭৯ শতাংশই ১০টি রাজ্য / কেন্দ্রশাসিত অঞ্চল থেকে। এই রাজ্যগুলির মধ্যে পশ্চিমবঙ্গও রয়েছে। মহারাষ্ট্র থেকে একদিনেই সর্বাধিক ১৫ হাজারের বেশি আরোগ্য লাভ করেছেন।
দেশে গত ২৪ ঘন্টায় ৬৩,৫০৯টি আক্রান্তের খবর মিলেছে। এর মধ্যে ৭৭ শতাংশই আক্রান্ত হয়েছেন ১০টি রাজ্য ও কেন্দ্রশাসিত অঞ্চল থেকে। সর্বাধিক আক্রান্তের খবর পাওয়া গেছে কেরল, মহারাষ্ট্র ও কর্ণাটক থেকে।
দেশে গত ২৪ ঘন্টায় করোনাজনিত কারণে ৭৩০ জনের মৃত্যু হয়েছে। এর মধ্যে প্রায় ৮০ শতাংশই মারা গেছেন ১০টি রাজ্য / কেন্দ্রশাসিত অঞ্চল থেকে। সর্বাধিক ১৮৭ জনের মৃত্যু হয়েছে মহারাষ্ট্রে।
দেশের প্রায় সমস্ত রাজ্য ও কেন্দ্রশাসিত অঞ্চল কোভিড-১৯-এর দরুণ প্রভাবিত। প্রতি বছর দেশে মহামারীজনিত রোগ-ব্যাধির মরশুমী ধাঁচটি বিবেচনায় রেখে কোভিড চিকিৎসার পাশাপাশি, ডেঙ্গু, ম্যালেরিয়া, মরশুমী ইনফ্লুয়েঞ্জা, চিকুনগুনিয়া প্রভৃতি অসুখের ক্ষেত্রে অগ্রাধিকার দেওয়া হচ্ছে। মরশুমী এই সমস্ত অসুখের কারণে স্বাভাবিকভাবেই ক্লিনিক ও ল্যাবরেটরিগুলিতে চাপ সৃষ্টি হচ্ছে। এই প্রেক্ষিতে স্বাস্থ্য ও পরিবারকল্যাণ মন্ত্রক অন্যান্য মরশুমী রোগ-ব্যাধি সহ কোভিড-১৯-এর দরুণ সংক্রমিত হওয়ার ঝুঁকির ক্ষেত্রে নীতি-নির্দেশিকা জারি করেছে।
নীতি-নির্দেশিকার বিস্তারিত বিবরণ জানতে নিচের লিঙ্কে ক্লিক করুন -
https://www.mohfw.gov.in/pdf/GuidelinesformanagementofcoinfectionofCOVID19withotherseasonalepidemicpronediseases.pdf
CG/BD/DM
(
ক্রেতা, খাদ্যএবংগণবন্টনমন্ত্রক
হোটেল বা রেস্তোরাঁগুলি খাবারের বিলে স্বয়ংক্রিয়ভাবে বা ভুলবশত চার্জ ধার্য করতে পারবে না : ক্রেতা সুরক্ষা মন্ত্রক
নয়াদিল্লি, ৪ জুলাই, ২০২২
হোটেল ও রেস্তোরাঁগুলিতে সার্ভিস চার্জ করে গ্রাহক অধিকার লঙ্ঘন এবং অন্যায্য বাণিজ্যিক লেন-দেন প্রতিরোধে কেন্দ্রীয় গ্রাহক সুরক্ষা কর্তৃপক্ষ নীতি-নির্দেশিকা জারি করেছে। কর্তৃপক্ষের এই নীতি-নির্দেশিকায় সুস্পষ্টভাবে বলা হয়েছে যে, হোটেল বা রেস্তোরাঁগুলি স্বয়ংক্রিয়ভাবে বা ভুলবশত খাবারের বিলে কোনো সার্ভিস চার্জ ধার্য করতে পারবে না। এমনকি অন্যকোন নামেও এই চার্জ অর্থাৎ পরিষেবা শুল্ক সংগ্রহ করা যাবে না। কোনো হোটেল বা রেস্তোরাঁ সার্ভিস চার্জ মেটাতে গ্রাহককে বাধ্য করতে পারবে না। শুধু তাই নয় গ্রাহককে এটা সুস্পষ্টভাবে জানাতেও হবে যে, পরিষেবা শুল্ক সম্পূর্ণ স্বেচ্ছাধীন, ঐচ্ছিক ও বিবেচনাধীন। পরিষেবা শুল্ক সংগ্রহের ওপর ভিত্তি করে গ্রাহকদের পরিষেবা দেওয়ার ক্ষেত্রেও কোনোরকম বিধি-নিষেধ আরোপ করা যাবে না বলে ওই নীতি-নির্দেশিকায় উল্লেখ করা হয়েছে। খাবারের বিল বা রসিদের সঙ্গে যুক্ত করে পরিষেবা শুল্ক নেওয়া এবং মোট খরচের ওপর কোনো জিএসটি আরোপ করা যাবে না।
মন্ত্রকের জারি করা এই নীতি-নির্দেশিকা লঙ্ঘন করে যদি কোনো হোটেল বা রেস্তোরাঁ সার্ভিস চার্জ ধার্য করছে বলে সংশ্লিষ্ট গ্রাহক জানতে পারেন, সেক্ষেত্রে তিনি রসিদ থেকে ওই ধার্য চার্জ বাদ দেওয়ার অনুরোধ জানাতে পারেন। এছাড়াও সংশ্লিষ্ট গ্রাহক জাতীয় গ্রাহক হেল্পলাইনে  বা মোবাইল অ্যাপের মাধ্যমেও অভিযোগ দাখিল করতে পারেন।
একজন গ্রাহক অন্যায্য বাণিজ্যিক লেন-দেন সম্পর্কে ক্রেতা সুরক্ষা কমিশনের কাছে অভিযোগ দাখিল করতে পারেন। ই-দাখিল পোর্টালে গিয়ে বৈদ্যুতিন উপায়ে দ্রুত সুরাহার জন্য অভিযোগ দাখিল করা যেতে পারে। অবশ্য ওই পোর্টালে অভিযোগ দাখিলের পাশাপাশি সংশ্লিষ্ট গ্রাহক কেন্দ্রীয় গ্রাহক সুরক্ষা কর্তৃপক্ষের মাধ্যমে এই শুল্ক নেওয়ার বিষয়টিতে তদন্তের জন্য জেলাশাসকের কাছেও অভিযোগ জানাতে পারেন। ই-মেল মারফত কর্তৃপক্ষের কাছে অভিযোগ জানানো যেতে পারে। ই-মেল ঠিকানা com-ccpa[at]nic[dot]in.
PG/BD/NS
(Visitor Counter : 128